Notă informativă

la proiectul ordinului Serviciului Vamal

*privind aprobarea modului de utilizare, formularul și instrucțiunea de completare a Deciziei de regularizare*

Odată cu aprobarea noului Cod vamal nr. 95/2021 (Monitorul Oficial al Republicii Moldova, 2021, nr.219-225, art.238) și a Hotărârii Guvernului nr.92/2023 cu privire la punerea în aplicare a Codului vamal nr.95/2021(Monitorul Oficial al Republicii Moldova, 2023, nr. 93-96/193), au fost reglementate prevederile legate de aparițiea, modificarea, rambursarea/remiterea datoriei vamale. În astfel de situații, Serviciul Vamal notifică debitorul cu privire la apariția, modificarea, rambursarea/remiterea datoriei vamale prin decizia de regularizare, emisă de acesta.

În conformitate cu prevederile art.109 alin.(6) din Codul Vamal nr.95/2021 și pct.156 din Hotărărea Guvernului nr.92/2023 cu privire la punerea în aplicare a Codului vamal nr.95/2021, Serviciul Vamal emite decizia de regularizare pe un formular tipizat, aprobat de Serviciul Vamal, care are valoare de document executoriu.

În acest sens, se impune elaborarea și aprobarea de către Serviciul Vamal a formularului deciziei de regularizare, instrucțiunii de completarea și utilizare în concordanță cu prevederile noului Cod vamal.

De menționat că în prezent, Serviciul Vamal, întru atingerea scopului propus pe domeniul de apariția, modificarea și anularea datoriei vamale, se conduce de prevederile Ordinului directorului general al Serviciului Vamal nr.333/2014 ”*Cu privire la formularul, modul de completare şi utilizare a Deciziei de regularizare*” *(Monitorul Oficial al Republicii Moldova, 2014, nr. 256-260/1250).*

Întru implementarea noilor prevederi, se impune necesitatea actualizării cadrului legal existent pe domeniul apariției, modificării, rambursare/remiterii datoriei vamale, prin abrogarea ordinului enunțat supra și elaborarea unui ordin nou care să reglementeze procedura respectivă, ajustată cu prevederile Codului vamal nr. 95/2021, care va intra în vigoare la 01 ianuarie 2024.